**P R E S S E M E L D I N G**

Oslo, 4. november 2010

**First Hotel Statt i Örnsköldsvik planlegger omfattende renovering av byens nesten 100 år gamle hotell.**

Sammen med det norskeide selskapet Host Hoteleiendom, ser First Hotels på mulighetene for en omfattende renovering av First Hotel Statt i Örnsköldsvik sentrum. Næringslivet vokser i Örnsköldsvik, etterspørselen etter flere hotellrom øker og kundene stiller krav til forbedret service.

First Hotel Statt er et historisk hotell i sentrum av Örnsköldsvik. Med en beliggenhet i umiddelbar nærhet av en av Sveriges mest ekslusive marinaer, og kun et steinkast fra togstasjonen, er First Hotel Statt et av byens mest sentrale hoteller. Hotellet har 115 rom med individuelt design, møtelokaler for opptil 25 personer, treningsfasiliteter med sauna og en hyggelig restaurant.

Host Hoteleiendom har hatt I utgangspunktet hadde hplaner om utvidelse av det eksisterende hotellet med opptil 150 hotellrom, nye konferansefasiliteter, eget SPA, samt et utvidet restaurantilbud. Imidlertid har kommunen vært negative til denne utvidelsen og kun gitt tillatelse til 8 etasjer, noe som ikke vil gjøre utvidelsen lønnsom. Host Hoteleiendom ser derfor på en løsning der hotellet blir renovert. Rom, korridorer og fellesområder står overfor en omfattende renovering. I tillegg vil vinduer og noe av bygningsmassen bli pusset opp.

- Det er spennende med den nye hotellsatsningen Örnsköldsvik. First Hotel Statt er den ledende hotellaktøren i byen, og med næringslivets vekst i området, merker vi stadig en økt etterspørsel etter hotellrom, sier Michael Telling, VD i First Hotels AS. – Kundene stiller større krav til hotellfasiliteter og dette prosjektet skal ses på som et konkurransedyktig alternativ til andre planlagte hotellbygg i byen, avslutter Telling.

**For  ytterligere  informasjon og bilder,  kontakt:**

Michael Telling, President, First Hotels, t: + 47 484 04 472, e: Michael.telling@firsthotels.no

Trine Hoel Winther, Communication & PR Manager, First Hotels t: + 47 950 25 000, e:trine.winther@firsthotels.no

Gisle Tangenes, Administrerende Direktør, HOST Hoteleiendom AS, t: +47 99 49 32 04 e: gisle.tangenes@host.no

**Om  First  Hotels**

First  Hotels  er  en  av  Skandinavias  ledende  hotellkjeder  med  47  unike  hoteller  med  sentral  beliggenhet  i  utvalgte  byer  i  Norge, Sverige  og  Danmark.  Blant  hotellene  finner  du  de  femstjernete  hotellene  First  Hotel  Grims  Grenka  i  Oslo,  First  Hotel  Reisen  i Stockholm  og  det  prisbelønte  First  Hotel  Skt.  Petri  i  København.

First  Hotels  ble  etablert  i  1993.  Kjeden  er  siden  ekspandert  gjennom  oppkjøp  av  eksisterende  hotell,  samt  nyetablering.

First  Hotels  målsetning  er  å  tilby  kvalitetsopplevelser  og  individuelle  valg.  Alle  hotellene  er  unike  i  stil,  atmosfære  og  innredning. First  Hotel  Grims  Grenka,  First  Hotel  G  og  First  Hotel  Skt.  Petri  er  eksempler  på  First  Hotels  fokus  på  design.

First  Hotels  er  den  første  skandinaviske  hotellkjede  som  forplikter  seg  til  FNs  Global  Compact.